section_heading: Povijest
paragraph_text: Klub je osnovan 1928. godine u mjestu Ljubija kod Prijedora. Krajem 1940.-ih se uključuju u službena ligaška natjecanja, igrajući tako u Podsaveznu ligu Banja Luka, Prvu zonsku ligu BiH, Međupodsaveznu ligu Banja Luka, Međuzonsku ligu Bosne i Banjalučka zonska liga, koju osvajaju u sezoni 1966./67. i postaju članovi Druge savezne lige - Zapad. Otad klub većinu utakmica počinje igrati u obližnjem Prijedoru, a uskoro tamo seli i sjedište kluba. Do raspada SFRJ klub je uglavnom član Druge savezne lige, uz povremene sezone u Republičkoj ligi BiH, Regionalnoj ligi BiH i Međurepubličkoj ligi - Zapad. <br> U sezonama 1970./71. i 1971./72. su doprvaci ''2. savezne lige - Zapad i igraju kvalifikacije za 1. saveznu ligu''. U sezoni 1988./89. "Rudar" je došao do poluzavršnice Kupa maršala Tita. <br> Početkom rata u BiH, u srpnju 1992. dolazi do spajanja "Rudara" i "OFK Prijedora" u zajednički klub naziva FK "Rudar - Prijedor". Od 1995. godine se uglavnom natjecao u Prvoj ligi RS, a u sezoni 2008./09. osvajaju prvo mjesto i plasman u Premijer ligu BiH što je jedan od najvećih uspjeha kluba u povijesti. "Rudar" je u Premijer ligi BiH ostvario najbolji rezultat, zauzevsi 8. mjesto u sezoni 2010./11. Iz Premijer lige ispadaju u sezoni 2013./14. kao petanestoplasirana momčad. Već naredne sezone ostvaruju povratak u Premijer ligu u kojoj se zadržavaju samo jednu sezonu i opet ispadaju u Prvu ligu RS.